27 maja béł złożony wniosk do Minystra Kùlturë i Nôrodny Spôdkòwiznë na stwòrzenié dokazu na solistów, chór i kameralną òrkestrã. Òstôł wësok òbsądzony i dotacjã minyster przëznôł. Wespółaùtór „Piesniów fònemicznëch”, fejrëjący w 2013 rokù 40-lecé swégò artisticznégò dzejaniô, Jerzi Stachùrsczi ju 31 lëpińca przesłôł 14 wiérztów pò kaszëbskù i pò pòlskù. Dzél dłëżi dérowało twòrzenié mùzyczi. Òstatnô, czwiôrtô czãsc partiturë przëszła òd Karola Nepelsczégò, mejlã, 18 lëstopadnika a dwa dni pózni – òstatné głosë dlô spiéwôków.